KOMMISSIONENS BESLUTNING af 13. juni 1996 om ændring af beslutning 85/377/EØF om opstilling af en fællesskabsklassifikation af landbrugsbedrifter (Tekst af betydning for EØS) (96/393/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), senest ændret ved forordning (EF) nr. 95/1/EF, Euratom, EKSF af 1. januar 1995 (2), særlig artikel 4, stk. 4, og artikel 11, og

ud fra følgende betragtninger:

Fællesskabsklassifikationen af landbrugsbedrifter, som blev opstillet ved Kommissionens beslutning 85/377/EØF (3), og især standarddækningsbidragene, udgør grundlaget for klassificeringen af landbrugsbedrifterne efter økonomisk størrelse og driftsform, såvel i undersøgelserne af landbrugsbedrifternes struktur som inden for rammerne af Informationsnettet for Landøkonomisk Bogføring (INLB); fællesskabsklassifikationen danner ligeledes grundlaget for beregningen af de europæiske størrelsesenheder (ESE) og de tærskelværdier, der anvendes til af afgrænse undersøgelsesområdet og til at opstille planen for udvælgelse af de regnskabsførende bedrifter, der er inddraget i, eller som skal inddrages i INLB;

resultaterne af undersøgelserne af landbrugsbedrifternes struktur, klassificeret efter europæisk størrelsesenhed og driftsform, anvendes som informationsgrundlag for opstilling af landbrugsstrukturpolitikken inden for den fælles landbrugspolitik og for fastlæggelse af INLB-undersøgelsesområdet, der danner grundlaget for udvælgelsen og vægtningen af det udsnit af landbrugsbedrifter, der skal inddrages under INLB; man skal samtidig sikre sig, at de udvalgte regnskabsførende landbrugsbedrifter, der er omfattet af undersøgelsesområdet i overensstemmelse med målsætningerne for de enkelte påtænkte analyser, udgør et repræsentativt udsnit;

ifølge Rådets forordning (EØF) nr. 571/88 (4), ændret ved Kommissionens beslutning 96/170/EF (5), skal der gennemføres en række undersøgelser af landbrugsbedrifternes struktur i perioden 1988-1997, og forordningen indeholder listen over de kendetegn, der indgår i undersøgelsen;

ifølge artikel 11 i Kommissionens beslutning 85/377/EØF foretager Kommissionen i samarbejde med medlemsstaterne mindst hvert tiende år en gennemgang af de erfaringer, der er indhøstet ved anvendelsen af denne beslutning, og af Fællesskabets eventuelle nye behov på området; på grundlag af denne undersøgelse kan bestemmelserne i denne beslutning om nødvendigt ændres;

strukturen i og indholdet af listen over undersøgelseskendetegn for perioden 1988-1997 er blevet ændret i forhold til listen over kendetegn opgjort ved de tidligere undersøgelser; ændringer i Fællesskabernes landbrugspolitik har gjort det nødvendigt at tilpasse listen over undersøgelseskendetegn i Kommissionens beslutning 85/377/EØF til listen over undersøgelseskendetegn i Rådets forordning (EØF) nr. 571/88 med henblik på strukturundersøgelserne i perioden 1988-1997.

de i nærværende beslutning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring og med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Bilag II til beslutning 85/377/EØF ændres som angivet i bilag I til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. juni 1996.

På Kommissionens vegne

Yves-Thibault DE SILGUY

Medlem af Kommissionen

(1) EFT nr. 109 af 23. 6. 1965, s. 1859/65.

(2) EFT nr. L 1 af 1. 1. 1995, s. 1.

(3) EFT nr. L 220 af 17. 8. 1985, s. 1.

(4) EFT nr. L 56 af 2. 3. 1988, s. 1.

(5) EFT nr. L 47 af 24. 2. 1996, s. 23.

BILAG I

I bilag II til beslutning 85/377/EØF foretages følgende ændringer:

1. I del A (Klassifikationsskema) erstattes under generel driftsform »1. Specialiserede bedrifter, agerbrug« hoveddriftsform 11 (»Specialiserede bedrifter, korn«) og 12 (»Bedrifter med agerbrug, i øvrigt«) med følgende hoveddriftsform 13 og 14:

>TABELPOSITION>

2. I del B (Definition af driftsformer),

- ændres litra (a) (»De forskellige driftsgrene«) og den dertil hørende fodnote således:

»(a) De forskellige driftsgrene

Disse driftsgrene henviser til den liste over kendetegn, der er udarbejdet til brug ved undersøgelserne af landbrugsbedrifternes struktur i 1995 og 1997. De angives ved hjælp af koderne i bilag I til forordning (EØF) nr. 571/88, senest ændret ved Kommissionens beslutning 96/170/EF, eller ved hjælp af en kode, der dækker flere af disse kendetegn, således som anført i bilag II, del C (1).«

»(1) Rubrikkerne D12 (rodfrugtplanter til foder), D18 (foderplanter), D21 (brakjord uden tilskud), E (køkkenhaver), F01 (permanente græsgange og engarealer eksklusive lidet produktive græsgange), F02 (frie græsgange) og J11 (smågrise, hvis levende vægt er under 20 kg) anvendes kun i særlige tilfælde (se punkt 5 af bilag I).«

- Under generel driftsform »1. Specialiserede bedrifter, agerbrug« erstattes hoveddriftsform 11 (»Specialiserede bedrifter, korn«) og 12 (»Bedrifter med agerbrug, i øvrigt«) med følgende hoveddriftsform 13 og 14:

>TABELPOSITION>

3. I overskriften til del C, afsnit I: »Koder, der dækker flere af de kendetegn, der anvendes ved strukturundersøgelserne 1985 og 1987« ændres »1985 og 1987« til »1995 og 1997«.

4. I del C, afsnit I, »kode P1« foretages følgende ændringer i opdelingen:

- »I/06a (brakjord med mulighed for omdrift), I/06b (Varige græs- og engarealer til ekstensivt opdræt), I/0c (Linser, kikærter og vikker)« udgår

- Kendetegn: »D/22 brakjord med braklægningstilskud, uden driftsmæssig brug« tilføjes.

5. Tabel C-II erstattes af følgende tabel:

»II. Oversigt over sammenhængen mellem rubrikkerne i undersøgelserne af landbrugsbedrifternes struktur og rubrikkerne i bedriftsskemaet for Informationsnettet for Landøkonomisk Bogføring (INLB)

>TABELPOSITION>